**Obecné zastupiteľstvo vo Vavrečke podľa § 4 ods. 3 písm. g/ zákona č.369/1990 Z.z. o obecnom zriadení v znení neskorších predpisov, v súlade s § 31 od. 5 zákona č. 414/2002 Z.z. o hospodárskej mobilizácii, § 36 ods. 9 písm. c/ zákona č. 442/2002 Z.z. o verejných vodovodoch a verejných kanalizáciách, zákona č. 276/2001 Z.z. o regulácii v sieťových odvetviach v znení neskorších predpisov a v znení vyhlášky MŽP SR č. 259/2005 Z.z., ktorou sa ustanovujú podrobnosti o zásobovaní vodou na obdobie krízovej situácie vydáva toto**

**VŠEOBECNE ZÁVÄZNÉ NARIADENIE**

**Číslo 4/2011**

**O NÚDZOVOM ZÁSOBOVANÍ PITNOU VODOU V OBDOBÍ KRÍZOVEJ SITUÁCIE**

**VZN vyvesené na úradnej tabuli v obci Vavrečka**

**Dňa: 23.11.2011**

**Čl. 1**

**Úvodné ustanovenia**

1. Toto všeobecne záväzné nariadenie / ďalej len nariadenie / ustanovuje postup a činnosť Obce Vavrečka pri vykonávaní opatrení hospodárskej mobilizácie v období krízovej situácie na úseku núdzového zásobovania pitnou vodou a upravuje formu, obsah a požiadavky obce pri zabezpečovaní dodávky pitnej vody pre obyvateľstvo, FO a PO na území obce.
2. Účelom tohto nariadenia je v mierovej dobe prijímať na úrovni obce opatrenia, riadiť a koordinovať činnosť v plnení úloh pri núdzovom zásobovaní obyvateľov pitnou vodou na úrovni minimálnej potreby pitnej vody, na zabezpečenie dodávky pitnej vody pre subjekty hospodárskej mobilizácie, právnické a fyzické osoby, ozbrojené sily, ozbrojené bezpečnostné zložky a ostatné zložky na obdobie krízovej situácie.

**Čl.2**

**Obmedzenie alebo prerušenie dodávky pitnej vody z vlastných studní**

1. Obyvateľstvo obce Vavrečka je zásobované pitnou vodou z verejného vodovodu

/ Oravská vodárenská spoločnosť/, celkový počet zásobovaných je cca 1500 obyvateľov.

1. Súkromné studne môžu byť vyradené z prevádzky v dôsledku :

 a/ priemyselnej havárie a inej kontaminácie podzemných vôd, ktorej následkom môže byť znemožnenie požívania na pitné a potravinárske účely,

 b/ mimoriadnych klimatických podmienok / vysoké teploty a pokles zásob surovej vody na výrobu pitnej vody/.

**Čl. 3**

**Náhradné zásobovanie pitnou vodou**

1. Ak nemožno zabezpečiť dodávku pitnej vody z verejného vodovodu, obec je povinná zabezpečiť náhradné zásobovanie obyvateľstva pitnou vodou na miesta určené obcou nasledovne:

 - rozvozom pitnej vody v cisternách do určených miest výdajní

 - výdajom balenej pitnej vody z určených miest výdajní .

1. Obec Vavrečka nedisponuje žiadnou cisternovou súpravou na pitnú vodu. Na základe spracovaného harmonogramu výdaja je možné v priebehu dňa zabezpečiť výdaj pitnej vody cisternami iných subjektov všetkým obyvateľom obce na celom obce na celom území obce alebo dodávkou balenej pitnej vody.

**Čl. 4**

**Núdzové zásobovanie pitnou vodou počas krízovej situácie**

1. Ak nemožno v dôsledku mimoriadne sťažených podmienok na prežitie zabezpečiť dodávku pitnej vody náhradným zásobovaním pitnou vodou, prejde sa na núdzové zásobovanie pitnou vodou, akým sa zabezpečuje dodávka pitnej vody len na úrovni minimálnej potreby pitnej vody.
2. Núdzové zásobovanie pitnou vodou v obci a výdaj pitnej vody obyvateľstvu organizuje a zabezpečuje Obec. Obec zabezpečí zásobovanie pitnou vodou aj právnické a fyzické osoby, ktoré vykonávajú podnikateľskú činnosť na úseku výroby a predaja potravinárskych výrobkov, verejného stravovania a školskej jedálne na území obce a v prospech obyvateľstva.

**Čl. 5**

**Varianty núdzového zásobovania pitnou vodou**

1. Súhrnné denné množstvo požadovanej pitnej vody Obec Vavrečka zabezpečuje cestou Obvodného úradu Námestovo:

 - u spoločnosti Esperanza s.r.o Vavrečka, 029 01 Námestovo, rozvozom balenej pitnej vody do výdajní pitnej vody zriadených obcou.

**Čl. 6**

**Potreby pitnej vody pre núdzové zásobovanie obyvateľov**

1. Minimálna potreba pitnej vody na núdzové zásobovanie je 15 l na osobu/deň v mimoriadne nepriaznivých podmienkach 5 l na osobu/deň a to najviac 3 dni po sebe.
2. Celková núdzová potreba pitnej vody je súčtom núdzovej potreby vody pre obyvateľstvo a núdzovej potreby vody pre všetky subjekty vrátane subjektov hospodárskej mobilizácie.
3. Obec určí do výdajne pitnej vody osoby, ktoré budú zodpovedné za prevzatie pitnej vody od dodávateľa a zabezpečia jej nerušený a pokojný výdaj.
4. Obec taktiež určí osobu – starostu obce – ktorá bude zodpovedná za koordináciu s OcÚ Vavrečka pre zabezpečenie požiadavky pitnej vody a za koordináciu dodávok vody na území obce s dodávateľom pitnej vody.

**Čl. 7**

**Organizácia núdzového zásobovania**

1. Na zabezpečenie núdzového zásobovania pre prvé tri dni sa určujú nasledovné výdajne pitnej vody:

- Výdajňa č. 1 : budova kultúrneho domu č. 203

1. Forma a kapacita výdaja pri vyhlásení krízového stavu bude spresnená operatívne krízovým štábom obce podľa potreby. Odber pitnej vody si reštaurácie zabezpečia vlastnými silami u dodávateľa, pitnú vodu do školskej jedálne zabezpečí obec.
2. Osoby zodpovedné za výdaj pitnej vody vo výdajni budú určení menovacím dekrétom starostu obce.

**Čl. 8**

**Dokumentácia obce na úseku núdzového zásobovania pitnou vodou**

1. Obec na základe analýzy a vyhodnotenia bezpečnostných rizík dodávky pitnej vody pre obyvateľov verejným vodovodom vypracuje vlastnú dokumentáciu na úseku núdzového zásobovania v tomto rozsahu:

„Plán núdzového zásobovania pitnou vodou v období krízovej situácie v obci“

 Tento dokument obsahuje:

- prehľad potreby pitnej vody na prvé tri dni krízovej situácie,

- evidenciu výdajní pitnej vody a prehľad o zodpovedných osobách určených na výdaj vody pre obyvateľov,

- evidenciu o vydanej pitnej vode,

- dokumentáciu výdajne pitnej vody,

- zoznam obyvateľov patriacich do výdajne.

1. Dokumentácia pre núdzové zásobovanie pitnou vodou bude vedená v prílohovej časti údajového dokumentu subjektu hospodárskej mobilizácie. Vedenie dokumentácie o výdaji pitnej vody v obci takýmto spôsobom je v podstate náhradný spôsob vedenia evidencie pre prípad, že v období krízovej situácie nie je možné používať výpočtovú techniku.

**Čl. 9**

**Záverečné ustanovenia**

1. Na tomto všeobecne záväznom nariadení sa uznieslo obecné zastupiteľstvo vo Vavrečke dňa 9.12.2011.
2. Toto nariadenie nadobúda účinnosť 15. dňom od jeho zverejnenia.
3. Zmeny a doplnky tohto nariadenia schvaľuje OZ obce Vavrečka.

 Mgr. Ladislav Šnapko

 starosta obce

VZN vyvesené dňa 9.12.2012